EkBass/fiwiki-20250220-pages-articles huggingface dataset:
Fumie Suguri

Fumie Suguri (; s. 31. joulukuuta 1980) on japanilainen taitoluistelija. Hän on viisinkertainen Japanin-mestari (1997, 2001-2003, 2006), joka on lisäksi voittanut kaksi pronssia (2002-2003) ja yhden hopean taitoluistelun maailmanmestaruuskilpailuissa (2006). Suguri voitti Grand Prix -kilpailun 2004 sekä Four Continents -kilpailun kolmesti vuosina 2001, 2003 ja 2005. Talviolympialaisissa hän on yltänyt parhaimmillaan neljännelle sijalle (2006). Suguri aloitti luistelun kuusivuotiaana Alaskassa, johon hän päätyi lentäjäisänsä työn johdosta. == Lähteet == == Aiheesta muualla == Luokka:Japanilaiset taitoluistelijat Luokka:Vuonna 1980 syntyneet Luokka:Elävät henkilöt
Yukina Ōta

Yukina Ōta (; s. 26. marraskuuta 1986) on japanilainen taitoluistelija. Huomattavimpina urasaavutuksinaan hän voitti juniorimaailmanmestaruuden 2003 ja Four Continents -kilpailun 2004. == Lähteet == == Aiheesta muualla == Luokka:Japanilaiset taitoluistelijat Luokka:Vuonna 1986 syntyneet Luokka:Elävät henkilöt
Deresse Mekonnen

Deresse Mekonnen (s. 20. lokakuuta 1987) on etiopialainen keskimatkojen juoksija, päämatkanaan 1 500 metriä. Osakan MM-kisoissa 2007 Mekonnen jäi omassa alkuerässään sijalle 11 ajalla 3.43,15. Seuraavana talvena Valencian MM-hallikisoissa hän voitti 1 500 metrillä kultamitalin ajalla 3.38,23. Alun perin hänen loppukilpailusuorituksensa hylättiin ratarikon takia, mutta Etiopian liitto teki asiasta protestin ja lopulta Mekonnen sai pitää kultamitalinsa.IAAF: Men's 1500m - FINAL...UPDATED RESULT after Jury of Appeal decision Saman vuoden Pekingin olympialaisissa hän karsiutui välierissä ajalla 3.37,85. 2009 Berliinin MM-kisoissa Mekonnen saavutti 1 500 metrillä hopeaa ajalla 3.36,01. IAAF:n yleisurheilufinaalissa hän oli seitsemäs. Mekonnen uusi MM-kultansa Dohan sisäratojen MM-kisoissa 2010 1 500 metrillä. Daegun MM-kisoissa 2011 hän karsiutui välierissä. ==Henkilökohtaiset ennätykset== :Lähde: IAAF ;Ulkoradat * 1 500 metrin juoksu: 3.32,18 (2009) * Mailin juoksu: 3.48,95 (2009) * 3 000 metrin juoksu: 7.32,93 (2009) * 5 000 metrin juoksu: 13.07,75 (2009) ;Sisäradat * 1 500 metrin juoksu: 3.33,10 (2010) * Mailin juoksu: 3.54,11 (2009) ==Lähteet== Luokka:Etiopialaiset keskimatkojen juoksijat Luokka:Vuonna 1987 syntyneet Luokka:Elävät henkilöt
Jennifer Kirk

Jennifer Anne "Jenny" Kirk (s. 15. elokuuta 1984) on yhdysvaltalainen taitoluistelija. Hän voitti huomattavimpina urasaavutuksinaan juniorimaailmanmestaruuden 2000 ja neljän maanosan mestaruuden 2002. ISBN 978-0-8108-6859-5 (painettu) Kirk ylsi Yhdysvaltain-mestaruuksissa pronssille vuonna 2004 ja maailmanmestaruuksissa 18. sijalle vuonna 2004 ja 17. sijalle vuonna 2005. Hän ilmoitti vetäytymisestään kilpauralta 7. syyskuuta 2005. Kirk syntyi Newtonissa, Massachusettsissa. Hän menetti teini-ikäisenä äitinsä, joka kuoli rintasyöpään vuonna 2001. == Lähteet == == Aiheesta muualla == * Jenny Kirk and Dave Lease: The Skating Lesson Podcast Luokka:Yhdysvaltalaiset taitoluistelijat Luokka:Vuonna 1984 syntyneet Luokka:Elävät henkilöt
Angela Nikodinov

Angela Nikodinov (s. 9. toukokuuta 1980) on yhdysvaltalainen taitoluistelija. Hän varttui bulgarialaisten maahanmuuttajavanhempien kasvattamana Kaliforniassa. Nikodinov voitti vuoden 2000 Four Continents -kilpailun. Hän ylsi lisäksi hopealle (2001) ja pronssille (1999). Nikodinov saavutti Yhdysvaltain-mestaruuskilpailuissa kahdesti pronssisijan. Hän joutui vuonna 2005 perheineen auto-onnettomuuteen, jossa hänen äitinsä kuoli. Hän lopetti kilpailun turman jälkeen, mutta on jatkanut valmennustöissä. == Lähteet == == Aiheesta muualla == Luokka:Yhdysvaltalaiset taitoluistelijat Luokka:Vuonna 1980 syntyneet Luokka:Elävät henkilöt
Alppivuokko

Alppivuokko (Anemone trifolia, syn. Anemonoides trifolia) on monivuotinen, Euroopassa kasvava leinikkikasvi. Se on läheistä sukua valkovuokolle (A. nemorosa) ja risteytyy sen kanssa helposti. Suomessa alppivuokko on rauhoitettu. Muiden vuokkojen tapaan alppivuokko on myrkyllinen kasvi.Retkeilykasvio 1998, s. 72. == Ulkonäkö ja koko == vasen|pienoiskuva|170px|Alppivuokkokasvusto. Alppivuokko kasvaa 15–35 cm korkeaksi. Sen varsi on pysty ja haaraton. Juurakko on suikerteleva ja harmaanvalkoinen. Pitkäruotiset, pitkään säilyvät aluslehdet ovat yksittäin ja eivätkä yleensä ole kukkavarren vieressä. Lehden lapa on pituuttaan leveämpi, kolmiosainen, lehdykät leveähköjä, ehyitä ja sahalaitaisia. Aluslehtiä pienemmät varsilehdet ovat varressa kolmen lehden kiehkurana. Varsilehtien ruoti on 10–30 mm pitkä. Kukka kasvaa tavallisesti yksittäin. Kukkaperä on 6–9 cm pitkä, ja kukka on 30–43 mm leveä. Kukan kehä on teriömäinen. Kehälehtiä on tavallisesti 6–8 kappaletta. Ne ovat kaljuja ja väriltään valkoisia tai vaaleanpunaisia. Heteet ovat valkoisia. Alppivuokko kukkii Suomessa kesäkuussa. Hedelmistö on pysty, ja koostuu 4–6 mm pitkistä, lyhytotaisista ja karvaisista pähkylöistä.Retkeilykasvio 1998, s. 71–72. Alppivuokko muistuttaa valkovuokkoa. Molempien kukka on valkoinen, mutta valkovuokolla kukinnon heteet ovat keltaiset. Suurin ero näiden kahden lajin välillä on lehdissä; alppivuokon lehdet muodostuvat kolmesta ehyestä, sahalaitaisesta lehdykästä, mutta valkovuokolla lehdykät ovat melko syvään liuskoittuneet. Alppivuokon tieteellinen nimi trifolia johtuukin tästä lehtien selvästä kolmiosaisuudesta.Ryttäri 1997, s. 60. Valkovuokon ja alppivuokon risteymiä (A. nemorosa × trifolia) esiintyy lajien yhteisillä kasvupaikoilla. == Levinneisyys == Alppivuokon levinneisyys rajoittuu Eurooppaan. Suomea lähimmät luonnonvaraiset esiintymät sijaitsevat Itä-Alpeilla, Italiassa, Itävallassa, Unkarissa ja Sloveniassa. Suomesta alppivuokko löydettiin vuonna 1929. Nykyisin lajista tunnetaan Suomessa 12 esiintymää, joten kyseessä ei ole puutarhakarkulainen, kuten aluksi arveltiin. Lajin uskotaan tulleen Suomeen jo pian jääkauden jälkeen. Esiintymistä 11 sijaitsee Asikkalan kunnan eteläosissa ja yksi Hollolassa. Laji on luokiteltu Suomessa vaarantuneeksi pienen kannan ja taantumisen takia. == Elinympäristö == Alppivuokko kasvaa Suomessa lehtomaisissa harjumetsissä, etenkin harjukuoppien eli suppien rinteillä. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ryttäri, Terhi: Alppivuokko. Teoksessa Uhanalaiset kasvimme. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 60. === Viitteet === == Aiheesta muualla == * * Suomen Lajitietokeskus: Alppivuokko – Anemone trifolia * Luontoportti: Alppivuokko (Anemone trifolia) * Pohjolan kasvien pauloissa: Anemone trifolia – alppivuokko * Pohjolan kasvien pauloissa: Anemone nemorosa x trifolia – valkovuokko x alppivuokko * Biomi.org: Alppivuokko Luokka:Vuokot Luokka:Myrkylliset kasvit Luokka:Suomen vaarantuneet kasvit
Tatjana Malinina

Tatjana Malinina (; s. 28. tammikuuta 1973) on uzbekistanilainen taitoluistelija. Hän saavutti neljännen sijan naisten yksinluistelussa vuoden 1999 maailmanmestaruuskilpailuissa ja voitti samana vuonna ensimmäisen kerran järjesteyt neljän maanosan mestaruuskilpailut ja GP-finaalin. Malinina avioitui taitoluistelija Roman Skornjakovin kanssa vuonna 2000. Hän on moninkertainen Uzbekistanin-mestari ja ylsi vuoden 1998 talviolympialaisissa kahdeksannelle sijalle. == Lähteet == == Aiheesta muualla == Luokka:Uzbekistanilaiset taitoluistelijat Luokka:Vuonna 1973 syntyneet Luokka:Elävät henkilöt
Dorian Collaku

Dorian Collaku (s. 2. kesäkuuta 1977 Tirana, Albania) on albanialainen moukarinheittäjä. Hän on edustanut maataan useissa aikuisten arvokilpailuissa, mutta taival on katkennut aina karsintoihin. Collakulla on myös Suomen kansalaisuus. Collaku edustaa seuratasolla Espoon Tapioita. Hänellä oli edustusoikeus Kalevan kisoihin ja Suomi–Ruotsi-maaotteluun jo ennen Suomen kansalaisuuden saamistaan. Hän on edustanut myös Kuortaneen Kuntoa. Kalevan kisoissa Collaku on sijoittunut parhaimmillaan kolmanneksi Tampereella 2008. Collaku on asunut useiden vuosien ajan Suomessa ja on naimisissa suomalaisen vaimonsa kanssa. Hän työskentelee ahtaajana Helsingin satamassa. ==Ennätykset== * kiekko: 42,84 (Alavus 21. heinäkuuta 2004) * moukari: 76,96 (Espoo 22. kesäkuuta 2008) ==Lähteet== * * http://www.espoontapiot.fi/urheilutoimenjohtaja.shtml ===Viitteet=== Luokka:Albanialaiset moukarinheittäjät Luokka:Vuonna 1977 syntyneet Luokka:Elävät henkilöt
Osmo Sipari

thumb|250px|Sallan kirkko. Osmo Artturi Sipari (14. huhtikuuta 1922 Vehkalahti – 22. toukokuuta 2008 Helsinki) oli suomalainen arkkitehti.Mitä missä milloin 2009. Sipari valmistui arkkitehdiksi Teknillisestä korkeakoulusta vuonna 1951. Valmistuttuaan hän perusti oman arkkitehtitoimiston. Siparin varhaisimpia töitä on hänen yhdessä Eero Eerikäisen kanssa suunnittelemansa Sallan kirkko. Sipari ja Eerikäinen voittivat vuoden 1947 arkkitehtikilpailun, joka järjestettiin Lapin sodassa tuhoutuneen kirkon tilalle rakennettavasta uudesta kirkkorakennuksesta. Kirkko vihittiin käyttöön 2. heinäkuuta 1950. Myöhemmin Sipari tuli tunnetuksi nimenomaan koulujen suunnittelijana. Meilahden kansakoulun ja Hyrylän kansakoulun Sipari suunnitteli yhdessä arkkitehti Viljo Revellin kanssa. Tunnetuimmat Siparin suunnittelemat asuinrakennukset ovat Helsingin Herttoniemen Asunto Oy Hiihtovuoren kolme tornitaloa. Myös Kuopion Puijonlaakson tornitalot ovat Siparin suunnittelemia. == Siparin suunnittelemia rakennuksia == * Meilahden kansakoulu, Helsinki – 1953 (yleisen arkkitehtuurikilpailun voitto vuonna 1949 yhdessä Viljo Revellin kanssa) * Sallan kirkko – 1950 (yhdessä Eero Eerikäisen kanssa) * Hyrylän kansakoulu, Tuusula – 1954 (yhdessä Viljo Revellin kanssa) * Asunto Oy Hiihtovuoren tornitalot, Herttoniemi, Helsinki – 1957 * Karjasillan yhteiskoulu, Oulu – 1958 * Paattionlehdon hautausmaan siunauskappeli, Paattio Kemi – 1960 * Metsolan kansakoulu (Jousenkaaren koulu), Tapiola Espoo – 1960 * Hakalan koulu, Kotka – 1961 * Suomalais-venäläinen koulu, Helsinki – 1964 * Chydeniuksen kansakoulu, Kokkola – 1965 * Pieksämäen keskikoulu – 1968 * Onkilahden yhteiskoulu, Vaasa * Puijonlaakson tornitalot, Kuopio – 1964 * Espoonlahden uimahalli, Espoo – 1983 == Lähteet == ==Aiheesta muualla== * Luokka:Suomalaiset arkkitehdit Luokka:Vuonna 1922 syntyneet Luokka:Vuonna 2008 kuolleet
Daisuke Takahashi

Daisuke Takahashi (; s. 16. maaliskuuta 1986) on japanilainen taitoluistelija. Hän voitti ensimmäisenä japanilaismiehenä miesten yksinluistelun maailmanmestaruuden vuonna 2010 . Vuonna 2002 hän voitti nuorten yksinluistelun maailmanmestaruuden. Olympialaisiin Takahashi osallistui kolmesti. Vancouverissa 2010 hän sijoittui kolmanneksi, Šotsissa 2014 kuudenneksi ja Torinossa 2006 kahdeksanneksi. MM-kilpailuista hänellä on vuoden 2010 maailmanmestaruuden lisäksi hopeamitali vuosilta 2007 ja 2012. Neljän maanosan mestaruuskilpailuissa hän voitti kultaa vuosina 2008 ja 2011 sekä hopeaa vuonna 2012 ja pronssia vuonna 2005. Japanin-mestaruuden hän voitti viisi kertaa. ISU:n Grand Prix -finaalin hän voitti kaudella 2012–2013 sekä sijoittui toiseksi kausilla 2006–2007, 2007–2008, 2011–2012 ja kolmanneksi kaudella 2005–2006. Talviuniversiadeissa hän voitti kultaa vuosina 2005 ja 2007. Takahashi aloitti luistelun kahdeksanvuotiaana. Hän lopetti luistelu-uransa vuonna 2014. Takahashi jatkoi uraansa vuonna 2018. Hän vaihtoi yksinluistelusta jäätanssiin vuonna 2020. Hän sijoittui parinsa kanssa vuoden 2023 Saitaman maailmanmestaruuskilpailuissa yhdenneksitoista. == Lähteet == *Daisuke Takahashi isuresults.com. === Viitteet === == Aiheesta muualla == Luokka:Japanilaiset taitoluistelijat Luokka:Japanilaiset olympiamitalistit Luokka:Vuonna 1986 syntyneet Luokka:Elävät henkilöt
Robina Muqim Yaar

Robina Muqim Yaar (s. 3. heinäkuuta 1986) on afganistanilainen pikajuoksija. Yaar edusti maataan 60 metrin juoksussa vuoden 2004 Aasian hallimestaruuskisoissa Teheranissa. Hän sijoittui alkuerässään viidenneksi ajalla 9,92. Yaar kilpaili myös Ateenan olympialaisissa 2004 sadan metrin juoksussa, missä hänen taipaleensa katkesi alkueriin maansa ennätysajalla 14,14. Neljä vuotta myöhemmin Pekingin olympialaisissa hän jäi alkuerässään viimeiseksi ajalla 14,80http://web.archive.org/web/20080819023941/http://results.beijing2008.cn/WRM/ENG/INF/AT/C73A/ATW001905.shtml#ATW001905. Berliinin MM-kisoissa 2009 hän karsiutui alkuerissä ajalla 14,24. Robina Muqim Yaar on 180 senttimetriä pitkä ja painaa 56 kilogrammaa. Hän asuu Kabulissa.http://web.archive.org/web/20080902013830/http://results.beijing2008.cn/WRM/ENG/BIO/Athlete/8/246178.shtml == Lähteet == * === Viitteet === == Aiheesta muualla == * Indystar: Afghan woman's win was being there Luokka:Afganistanilaiset pikajuoksijat Luokka:Vuonna 1986 syntyneet Luokka:Elävät henkilöt
Lumituisku

Lumituisku eli tuisku on lunta, joka on jo satanut maahan, ja noussut siitä uudelleen ilmaan tuulen mukana. Se muistuttaa ulkonäöltään ja fysiikaltaan autiomaiden hiekka- tai pölymyrskyjä. Lumituiskua syntyy, kun lumi on riittävän kuivaa eikä muodosta hankea ja tuuli on tarpeeksi kovaa. Riittävä tuulen nopeus on noin 7 m/s kuivalle lumelle, ainakin 10 m/s kostealle lumelle. Lumituisku saattaa kinostaa lunta auratulle tielle ympäröiviltä pelloilta. Se voi olla vaarallista liukkauden, huonon näkyvyyden ja hiihtäjien eksymisvaaran takia. Lentosääpalvelussa erotellaan matala tuisku (DS, drifting snow) ja korkea lumituisku (BS, blowing snow), joista jälkimmäinen haittaa näkyvyyttä kahden metrin korkeudessa ja ylempänä. Glossary (Weather.com) == Lähteet == Luokka:Lumi
Tuisku

Tuisku on suomalainen etunimi ja myös sukunimi. Sillä ei ole toistaiseksi nimipäivää. Yksi tyttö nimettiin Tuiskuksi jo ihan 1900-luvun alussa, mutta nimi sai vain muutamia kantajia ennen kuin yleistyi huimasti 1980-luvulla. 2000-luvulla se on edelleen yleistynyt. Nimeä on annettu paljon sekä tytöille että pojille. ==Sukunimenä== * Antti Tuisku (s. 1984), laulaja * Feliks Tuisku (1891–1961), jääkärimajuri * Leo Tuisku (s. 1969), jalkapalloilija ja jalkapallovalmentaja * Onni V. Tuisku (1869–1920), päätoimittaja * Seppo Tuisku (1935–2020), toimittaja ja kirjailija Luokka:Etunimet Luokka:Sukunimet
Nobunari Oda

Nobunari Oda (; s. 25. maaliskuuta 1987) on japanilainen taitoluistelija. Hän syntyi Takatsukissa, Osakan prefektuurissa, Oda Nobunagan (1534-1582) jälkeläisenä. Oda voitti juniorimaailmanmestaruuden (2005) ja Four Continents -kilpailun (2006). Hän on lisäksi voittanut muun muassa kultaa Skate Americassa 2006, hopeaa talviuniversiadeissa 2007 ja pronssia Grand Prix -kilpailussa 2007. Oda on voittanut Japanin mestaruuden ja yltänyt neljästi hopealle. Hän sai sakkoja 26. heinäkuuta 2007 tapahtuneesta mopolla ajamisesta alkoholin vaikutuksen alaisena ja sai kilpailukiellon syksyksi 2007. == Lähteet == == Aiheesta muualla == Luokka:Japanilaiset taitoluistelijat Luokka:Vuonna 1987 syntyneet Luokka:Elävät henkilöt
Fatima Mohammadi

Fatima Mohammadi (s. 3. heinäkuuta 1986) on afganistanilainen pikajuoksija. Mohammadi edusti maataan 2007 Osakan MM-kisoissa sadan metrin juoksussa ajalla 16,17. == Lähteet == Luokka:Afganistanilaiset pikajuoksijat Luokka:Vuonna 1986 syntyneet Luokka:Elävät henkilöt
Kuala Terengganu

Kuala Terengganu on Terengganun osavaltion pääkaupunki Malesiassa. Vuonna 2008 kaupungissa asui arviolta 284 825 henkeä. Kaupunki sijaitsee Terengganujoen suulla Etelä-Kiinan meren rannikolla noin 500 kilometrin päässä Kuala Lumpurista. == Lähteet == ==Aiheesta muualla== * * Kuala Terengganu esittely Hiekkarannat.com sivustolla Luokka:Malesian kaupungit
Kasvihuonekaasutase

Kasvihuonekaasuutaseella tarkoitetaan tuotteen koko elinkaaren aikana ilmakehään päästettävien kasvihuonekaasuvirtojen summaa. Summasta voidaan vähentää tuotannossa esimerkiksi biomassaan sitoutuneet kasvihuonekaasut ja tuotannossa syntyneiden sivutuotteiden avulla toisaalla saavutetut päästövähenemät. Kasvihuonekaasutaseen laskenta voi tuotteesta riippuen olla monimutkainen laskentaprosessi, johon ei välttämättä voida osoittaa yhtä oikeaa laskutapaa. Laskennan tulisikin aina vastata kysymyksenasettelua, ja kasvihuonekaasutaselaskennan tarjoamia tietoja esitettäessä tulisi tuoda julki myös tapa, jolla tase on laskettu. Kasvihuonekaasutaseista on keskusteltu erityisesti bioenergian tuotannon lisäämisen yhteydessä. Biopolttoaineiden yhteydessä kasvihuonekaasutaseella tarkoitetaan koko elinkaaren kasvihuonekaasupäästöja verrattuna vastaavan fossiilisen polttoaineen elinkaareen liittyviin kasvihuonekaasupäästöihin.https://web.archive.org/web/20071025195914/http://bioenergia.laurea.fi/Kuisma%20lyhennetty.pdf Päästöjen vähentämisen kannalta on oleellista, että biopolttoaineiden raaka- aine- ja tuotantotapavalinnat perustuvat koko niiden elinkaarta koskevaan kasvihuonekaasutaseen analyysiin. Esimerkiksi luonnonmetsien hakkaaminen öljypalmuplantaaseiksi lisää kasvihuonekaasupäästöjä.http://www.wwf.fi/tiedotus/tiedotteet/tiedotteet_2007/uusi_raportti_biopolttoaineista.html Energiantuotannon vaihtoehtoja ei pidä kuitenkaan arvioida pelkästään energia- ja kasvihuonekaasutaseiden perusteella vaan elinkaaritarkastelun tulee sisältää myös muut ympäristövaikutukset.http://www.miljo.fi/default.asp?contentid=210106&lan;=fi == Eri biopolttoaineiden kasvihuonekaasutaseita == === Palmuöljy === Palmuöljyn kasvihuonekaasutase on biopolttoaineiden parhaimmistoa, mutta tämä edellyttää plantaasien perustamista joutomaille. Tuotannossa olisi myös otettava käyttöön kestävästi toteutettu jatkuva viljely, mikä lisää satoisuutta ja vähentää tarvetta raivata luonnonmetsiä plantaaseiksi. Näillä reunaehdoilla palmuöljyn energiakäytöllä voidaan saavuttaa 15 prosentin energiansäästö ja 60 prosentin kasvihuonekaasupäästöjen vähennys verrattuna fossiilisiin polttoaineisiin. == Katso myös == * Primäärienergia * Energiatase == Lähteet == == Aiheesta muualla == * Bioenergiasta tarvitaan kokonaisnäkemystä Luokka: Ilmastonmuutos
Fərid Mansurov

Fərid Mansurov (s. 10. toukokuuta 1982 Dmanisi, Georgia) on azerbaidžanilainen kreikkalais-roomalaisen tyylin painija, olympiavoittaja ja maailmanmestari. Mansurov saavutti vuonna 1997 kadetti-ikäisissä 66 kilogramman sarjassa MM- hopeaa, ja vuonna 2001 voitti juniorien maailmanmestaruuden. Ensimmäisissä aikuisten arvokilpailuissaan 2002 Moskovan MM-kisoissa hän saavutti 66-kiloisissa hopeaa hävittyään loppuottelussa Ruotsin Jimmy Samuelssonille. Vuonna 2003 hän sijoittui EM-kisoissa sijalle 14 ja MM-kisoissa kahdeksanneksi. 2004 Ateenan kesäolympialaisissa Mansurov voitti kultamitalin. Loppuottelussa hän voitti Turkin Şeref Eroğlun. Mansurov voitti kultaa myös 2007 Bakun MM-kisoissa, missä hänen loppuotteluvastustajanaan oli Ranskan Steeve Guenot, ja 2009 Herningin MM-kisoissa, missä hänen loppuotteluvastustajanaan oli georgialainen Manuhar Tshadaia. ==Lähteet== * FILA:n tietokanta ==Viitteet== Luokka:Azerbaidžanilaiset olympiavoittajat Luokka:Azerbaidžanilaiset kreikkalais-roomalaisen tyylin painijat Luokka:Vuonna 1982 syntyneet Luokka:Elävät henkilöt
Dreamland

Dreamland voi tarkoittaa seuraavia asioita: ==Paikat== ===Huvipuistot=== * Dreamland, huvipuisto Coney Islandilla New Yorkissa * Dreamland Beach, Bali, Indonesia * Dreamland Margate (Amusement Park) Kent, Yhdistynyt kuningaskunta * Nara Dreamland, lähellä Naraa, Japanissa * Yokohama Dreamland, Yokohamassa, Japanissa * Seabreeze Amusement Park Rochesterissa, New Yorkin osavaltiossa, tunnettiin Dreamlandina 1940–1970-luvuilla ===Muita paikkoja=== * Dreamland Michiganissa, Yhdysvalloissa * Dreamland, sotilastukikohta Fallujassa, Irakissa * Area 51, Yhdysvaltojen ilmavoimien maa-alue Nevadassa, tunnetaan myös Dreamlandina ==Musiikki== * Dreamland, Robert Milesin esikoisalbumi vuodelta 1996 * Dreamland, Madeleine Peyroux’n albumi vuodelta 1996 * Dreamland, Black Box -yhtyeen albumi vuodelta 1990 * Dreamland, Glass Animals -yhtyeen albumi vuodelta 2020 ==Kirjalliset työt== * Dreamland, Kevin Bakerin romaani * Dreamlands, kuvitteellinen paikka H. P. Lovecraftin töissä * Dreamland, Dale Brownin romaani * Dreamland, Sarah Dessenin romaani * ”Dreamland”, Lewis Carrollin runo * Dreamland Chronicles, Scott Christian Savan teos * Dreamland – Aavekomppania, Antti Erosen tieteisromaani vuodelta 2008 ==Elokuvat== * Dreamland, Jason Matznerin ohjaama yhdysvaltalainen draamaelokuva vuodelta 2006 * Dreamland, James P. Layn ohjaama yhdysvaltalainen tieteiselokuva vuodelta 2007 * Dreamland (Draumalandið), islantilainen dokumenttielokuva vuodelta 2009 * Dreamland, Robert Schwartzmanin ohjaama yhdysvaltalainen draamakomediaelokuva vuodelta 2016 * Dreamland, Miles Joris-Peyrafittein ohjaama yhdysvaltalainen jännityselokuva vuodelta 2019 ==Muita merkityksiä== * Dreamland, kuvitteellinen maa Kirby- videopeleissä.
Amor a Palos

Amor a Palos on vuosina 2005-2006 tuotettu Radio Caracas Televisionin venezuelalainen telenovela, jonka levitti maailmalla RCTV International. Telenovelan pääosissa olivat Luciano D´Alessandro sekä Norkys Batista, joka oli sarjan kuvausten aikaan raskaana, kuten roolihahmonsakin. Sekä Luciano että Norkys palkittiin vuoden 2006 parhaan näyttelijän palkinnolla Amor a Palosin ansiosta. ==Näyttelijät== *Norkys Batista (Ana Jesús Amaral) *Luciano D'Alessandro (Juan Marco Coronel) *Natalia Ramírez (Magdalena Lam De Soriano) *Alejandro López (Jairo Restrepo Moreira) *Emma Rabbe (Virginia Revueltas) *Roberto Messuti (Rene Cardenas) *Hilda Abrahamz (Pamela Jhonson) *Dora Mazzone (Auxiliadora Amaral De Moreira) *Eliana López (Oriana Ponce De León) *Nacarid Escalona (Elvirita Quintana) *Javier Valcárcel (Bonifacio Cañas) *Leonardo Marrero (Victorino Soriano) *Miguel Augusto Rodríguez (Beltrán Ponce De León) *Giancarlo Pasqualotto (Luis Lam) *Miguel Ferrari (Numa Custodio Moreira) *Abril Schreiber (Greta Jhonson) *Manuel Sosa (Wilfredo Zapata) *Susana Duijm (Maya Jhonson) *Kiara (Patricia Lara) *Julie Lima (Rocío Vargas) *Yoletti Cabrera (Doris Salcedo) *Ivette Domínguez (Thelma Fernández) *Abelardo Behna (Lorenzo Jordán) *Kimberly Dos Ramos (Julieta Soriano Lam) *Gabriel López (Romano Restrepo) *Miguel Gutiérrez (Zacarías Moreira) *Vanessa Montesinos (Ruthy Moreira) *Belén Peláez (Paola Freitas) *Alexander Espinoza (Fermín Acosta) *Brenda Hanst (Selena Granados) *Yesenia Cuan (Kenya Impala) *Ezzio Cavallaro (El Hombre) *Carly Pinto (Marbella Colorado) ==Lähteet== *http://www.rctv.net/Programacion/VerSeccion.aspx?ProgramacionId=115&Tipo;=3 *http://foro.telenovela-world.com/~diane/amorapalos/Cast.HTM Amor a Palos Luokka:Venezuelalaiset televisiosarjat
Gallo pinto

Gallo pinto (tai gallopinto) on perinteinen nicaragualainen ja costaricalainen ruoka. Sitä pidetään kansallisruokana molemmissa maissa, ja molemmissa se valmistetaan hieman eri tavalla. Gallo pinto voi olla osana mitä tahansa ateriaa, ja varsinkin aamupalana se on aivan yleinen. Vaikka ruokalajista on useita variaatioita, perusversiossa paistetaan keitettyä riisiä ja papuja yhdessä mausteiden kuten korianterin, sipulin ja pippurien kanssa. Usein sekaan laitetaan myös Salsa Lizano -kastiketta. Gallo pinto tarkoittaa "täplikästä kukkoa". Kun riisiä ja papuja sekoitetaan keskenään, pavut värjäävät riisin. Nicaragualaiset käyttävät perinteisesti pieniä punaisia papuja ja costaricalaiset mustia. http://www.tourism.co.cr/costa-rica-art-and- culture/costa-rica-food-and-cuisine/costa-rican-cuisine-gallo-pinto-corn- coconuts-and-more.html http://www.aurorabeachfront.com/nicaragua/about_nicaragua.php == Lähteet == Luokka:Costa Rica Luokka:Nicaragua Luokka:Riisiruoat
Bobby Edner

Robert Charles "Bobby" Edner (s. 5. lokakuuta 1988) on yhdysvaltalainen näyttelijä. Hän on esiintynyt paitsi vieraana useissa tunnetuissa televisiosarjoissa, myös tärkeässä roolissa muun muassa elokuvassa Kosto avaruudesta (2001). Edner syntyi Downeyssä, Kaliforniassa, Bob- ja Cindy- nimisten vanhempien poikana. Myös hänen nuorempi sisarensa Ashley Edner on näyttelijä. Edner antoi äänensä Final Fantasy XII -peliin (2006). Bobby on myös Varsity Fanclub- nimisessä yhdysvaltalaisessa poikabändissä. == Aiheesta muualla == * Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Charlene Tilton

Charlene L. Tilton (s. 1. joulukuuta 1958) on yhdysvaltalainen näyttelijä. Hänen rooleistaan tunnetuin oli Lucy Ewingin osa televisiosarjassa Dallas, jossa hän esiintyi vuosina 1978–1985 ja 1988–1990. Tilton on esiintynyt myös elokuvissa. San Diegossa, Kaliforniassa syntynyt Tilton oli 1980-luvulla lyhyen aikaa naimisissa countrymuusikko Johnny Leen kanssa. == Aiheesta muualla == * Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Lee Purcell

Lee Purcell (s. 15. kesäkuuta 1947) on yhdysvaltalainen näyttelijä. Hän on esiintynyt muun muassa televisiosarjoissa Ihmemies MacGyver (jaksossa ”Jack Dalton, vakooja”, 1987), Cannon, Rockfordin paperit, Bonanza, Waltonin perhe ja Matlock sekä elokuvissa Raakaa peliä (1974), Pelon kesä (televisioelokuva, 1978), Villit vuodet (1978) ja Space Rage (1985). Pohjois-Carolinassa syntynyt Purcell sai 1990-luvulla televisioesiintymisistään kaksi Emmy-ehdokkuutta. Purcell on uskonnoltaan skientologi. Hän on esiintynyt laulajana videolla Road to Freedom: L. Ron Hubbard and Friends (1988) sekä näyttelee opetusvideolla Miten Dianetiikkaa käytetään (How to Use Dianetics: A Visual Guidebook to the Human Mind, 1992). Purcell on toiminut National Rifle Associationin eli Yhdysvaltain kansallisen kivääriyhdistyksen johtajana. Hän myös toimii hyväntekeväisyysjärjestöissä eläinsuojelun ja sotaveteraanien hyväksi. == Aiheesta muualla == * * http://www.leepurcell.com/ Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1947 syntyneet Luokka:Elävät henkilöt
Linda Cristal

Marta Victoria Moya Burges eli Linda Cristal (23. helmikuuta 1931 – 27. kesäkuuta 2020) oli argentiinalainen näyttelijä. Hän esiintyi muiden muassa elokuvissa Alamo (1960) ja Raakaa peliä (1974) sekä televisiosarjassa Karjatila High Chaparral (1967–1971). Cristal voitti uransa aikana kaksi Golden Globea ja oli ehdolla kolmannen saajaksi; lisäksi hänellä oli kaksi Emmy-ehdokkuutta. Cristal näytteli 1950-luvulla meksikolaisissa elokuvissa. Hänen ensimmäinen englanninkielinen elokuvansa oli vuonna 1956 julkaistu Mihin hintaan tahansa. Blake Edwardsin ohjaamasta elokuvasta Täydellinen loma (1958) Cristal sai parhaan uuden naisnäyttelijän Golden Globen. Hän jakoi palkinnon Tina Louisen ja Susan Kohnerin kanssa. Cristalin tunnetuin rooli oli televisiosarjassa Karjatila High Chaparral, jossa hän näytteli neljän kauden ajan. Siitä hänet palkittiin Golden Globella vuonna 1970. Buenos Airesissa syntynyt Cristal joutui vuonna 1947 liikenneonnettomuuteen, josta hän itse selvisi mutta jossa hän menetti molemmat vanhempansa. == Lähteet == == Aiheesta muualla == * Luokka:Argentiinalaiset näyttelijät Luokka:Vuonna 1931 syntyneet Luokka:Vuonna 2020 kuolleet
Johnny Lee

Johnny Lee Ham (s. 3. heinäkuuta 1946) on yhdysvaltalainen countrylaulaja. Lee nousi listaykköseksi ensimmäistä kertaa hitillään "Lookin' for Love" (1980). Muiden hittien joukossa ovat "One in a Million" (1980), "Bet Your Heart On Me" (1981), "Pickin' Up Strangers" (1981), "Hey Bartender" (1983), "You Could've Heard A Heart Break" (1984) ja "The Yellow Rose" (1984). Lee syntyi ja kasvoi Teksasissa. Hän oli 1980-luvulla lyhyesti naimisissa näyttelijä Charlene Tiltonin kanssa. Luokka:Yhdysvaltalaiset laulajat Luokka:Vuonna 1946 syntyneet Luokka:Elävät henkilöt
Mustat kalat

Mustat kalat on salapoliisiromaani, jonka on kirjoittanut Eeva Tenhunen vuonna 1964. Yleisradion radioteatteri teki romaanista kuunnelmasovituksen vuonna 2001. == Juoni == Kirja sijoittuu kesäiseen Savonlinnaan. Päähenkilö on nuori Liisa Rautasalo, joka saapuu kirjan alussa junalla kaupunkiin toimiakseen turistioppaana Olavinlinnassa. Hän majoittuu ystävänsä Inkerin luo. Synkät varjot kuitenkin astuvat neiti Rautasalon elämään, kun tapahtuu murha. == Lähteet == Luokka:Suomalaiset rikosromaanit Luokka:Vuoden 1964 kirjat
Tiina Kankaanpää

Tiina Piia Susanna Kankaanpää (s. 16. elokuuta 1976 Seinäjoki) on suomalainen kiekonheittäjä. Kankaanpää saavutti ulkoradoilla kahdeksan peräkkäistä Suomen mestaruutta. Hänen ennätystuloksensa 61,04 metriä on vuodelta 1999. Kankaanpää edusti Seinäjoen Urheilijoita. ==Saavutukset== *Kiekonheitto **Suomen mestari: 1996, 1997, 1998, 1999, 2000, 2001, 2002, 2003 **SM-hopea: 1995 ==Lähteet== * * Luokka:Suomalaiset kiekonheittäjät Luokka:Vuonna 1976 syntyneet Luokka:Elävät henkilöt
23am

23am on Robert Milesin vuonna 1997 julkaisema albumi. Albumin teko alkoi heti Dreamland-kiertueella, jolloin Miles nauhoitti ääniä jokaisesta kiertuekaupungista. Milesin mukaan albumi kertoo ihmisen elämänkaaren syntymästä kuolemaan. Kiertokaupungeista nauhoitettujen äänien vuoksi albumi voidaan ajatella myös matkakertomuksena. Albumilta löytyvät neljä laulua sisältävää kappaletta, jotka ovat Robert Milesin ensimmäiset sanoitukset. Sanat kirjoitettiin alun perin italiaksi, josta ne käännettiin englanniksi. 23am:n instrumentaalit ovat mutkikkaampia kuin Dreamlandilla. Kappaleet sisältävät oikeita instrumentteja, kuten saksofonia ja trumpettia syntetisaattorin lisäksi. ==Kappaleet== Kaikki kappaleet ovat Roberto Concinan (Robert Miles) käsialaa, jollei toisin mainita. # "Introducing" – 3:25 # "A New Flower" – 5:58 #*Laulu: Barbara Pruna, Robert Miles # "Everyday Life" (Concina, Frank Musker) – 10:30 #*Laulu: Nancy Danino # "Freedom" (Concina, Musker) – 5:51 #*Laulu: Kathy Sledge # "Textures" – 3:14 # "Enjoy" (Concina, Musker) – 5:55 #*Laulu: Kathy Sledge # "Flying Away" – 4:59 # "Heatwave" – 5:56 # "Maresias" – 5:48 # "Full Moon" (Concina, Musker) – 6:59 #*Laulu: Nancy Danino # "Leaving Behind..." – 2:21 Luokka:Vuoden 1997 albumit Luokka:Robert Milesin albumit
Jääpuikko

Jääpuikko on teräväkärkinen jäämuodostuma, joka kasvu alkaa sulan veden virratessa jonkin pinnan reunalta maata kohti siten, että vettä jäätyy juuri ennen irtoamistaan reunasta. Kasvun aikana jääpuikon kärjessä oleva pisara jäätyy ulkopinnaltaan, jolloin puikon kärjen sisällä on jäätymätöntä vettä.Makkonen, Lasse: Kuinka jääpuikko kasvaa? Tiede 2000, 11(2): 42-45, 1991. Jääpuikot eivät siis kasva kuten tippukivi, vaan ohuena jääputkena, jonka sisällä on vettä. Sopivissa oloissa jääpuikon kasvunopeus voi ylittää senttimetrin minuutissa. Jääpuikkoja syntyy tyypillisesti lopputalvesta etenkin harjakattojen etelänpuolen räystäisiin, kun päiväsaikaan aurinko jo lämmittää kattoa, mutta ilma on vielä pakkasen puolella. Niitä voi syntyä myös jäätävän sateen aikana. Räystäältä tippuvat jääpuikot voivat aiheuttaa vaurioita jalankulkijoille tai pysäköidyille autoille. == Vedenalainen jääpuikko == Vedenalainen jääpuikko, jota sanotaan myös kuoleman jääpuikoksi, on meressä jään alle muodostuva jääpuikko, jossa suolainen merivesi irtoaa merijäästä ja laskeutuu merenpohjaan. Laskeutuessaan se jäähdyttää merivettä ympärillään muodostaen vedenalaisen jääpuikon, joka pohjaan osuessaan jäädyttää kaiken tiellään olevan surmaten pohjan eliöitä. == Lähteet == == Aiheesta muualla == Luokka:Jää
Lieksan Hurtat

Lieksan Hurtat on lieksalainen jääkiekko- ja jalkapalloseura. Edustusjoukkue pelaa kaudella 2024-2025 III-divisioonassa. Joukkueen kotihalli on Urheilupuistossa sijaitseva Lieksa Areena. Kaudella 2011-2012 Lieksan jäähalli oli remontissa ja Hurtat pelasi Nurmeksen Laamilan jäähallissa. Hurtilla on jääkiekon lisäksi ohjelmassa myös jalkapallo. Aiemmin seurassa on pelattu myös pesäpalloa ja jääpalloa sekä jonkin verran myös koripalloa ja pöytätennistä. Jalkapalloilu loppui tilapäisesti 1977, kun Kevätniemen Kehä otti lajin jälleen ohjelmistoonsa ja sille siirtyi myös Hurttien juniorityö, mutta Hurtat säilyttivät myös jäsenyytensä Palloliitossa, jonka Itä-Suomen piirin jäsenseura se edelleen on virallisella nimellä Juniori-Hurtat (rekisteröity 13. helmikuuta 2001). Seuralla on Nelosessa pelaavan miesten joukkueen lisäksi viisi juniorijoukkuetta, sekä ikämiesjoukkue (Nitro-Hurtat).SPL Itä-Suomi joukkueet Joukkueen nimi tulee veromies Simo Hurtasta, joka työskenteli Suomessa Ruotsin vallan aikana ja vaikutti Lieksassa. == Hurttien kasvattamat jääkiekkoilijat pääsarjatasolla == *Jorma Immonen *Mira Jalosuo *Jani Keränen *Sakke Vallius == Lähteet == == Aiheesta muualla == * Juniori Hurtat ry:n kotisivut. * Hurttien historiaa Luokka:Lieksalaiset urheiluseurat Luokka:Suomalaiset jalkapalloseurat Luokka:Entiset suomalaiset jääpalloseurat Luokka:Entiset pesäpalloseurat Luokka:Vuonna 1948 perustetut urheiluseurat
The Symmetry of I – The Circle of O

The Symmetry of I – The Circle of O on suomalaisen black/industrial metal -musiikkia soittavan ...and Oceans -yhtyeen toinen studioalbumi. ==Kappaleet== # # # # # # # # ===CD 2=== Ainoastaan digipack-versiossa. # # # # # # # # == Kokoonpano == * K-2T4-S – laulu * de Monde – kitara * Neptune – kitara * Gaunt – basso * Grief – rummut * Anzhaar – kosketinsoitin == Aiheesta muualla == * * The Symmetry of I – The Circle of O discogs.com -sivustolla Luokka:Vuoden 1999 albumit Luokka:...and Oceansin albumit
Matti Uusitupa

Matti Uusitupa (s. 15. kesäkuuta 1946 Helsinki) oli Kuopion yliopiston rehtori vuosina 2001–2009. Hän on toiminut aiemmin yliopistossa kliinisen ravitsemuksen ja aineenvaihduntasairauksien professorina. Uusitupa on toiminut lukuisissa kansallisissa ja kansainvälisissä asiantuntijatehtävissä diabeteksen, sydän- ja verisuonitautien sekä ravitsemuksen alalla. Uusitupa toimii Suomen Sydänliiton hallituksen puheenjohtajana 2010–2012. Uusitupa valittiin puheenjohtajan tehtävään toiselle kolmivuotiskaudelle vuonna 2013. Vuoden 2010 alusta hänet kutsuttiin vasta perustettuun ravitsemusgenomiikan ja -genetiikan professorin kolmivuotiseen virkaan. == Lähteet == == Aiheesta muualla == * Uusituvan laaja CV. * Äänitallenne Uusituvan 2008 lukuvuoden avajaispuheesta. Luokka:Itä-Suomen yliopiston professorit Luokka:Kuopion yliopiston professorit Luokka:Suomen yliopistojen rehtorit ja kanslerit Luokka:Vuonna 1946 syntyneet Luokka:Elävät henkilöt Luokka:Suomalaiset professorit
Adam Rippon

Adam Rippon (s. 11. marraskuuta 1989 Scranton, Pennsylvania) on yhdysvaltalainen taitoluistelija. Hän voitti miesten yksinluistelun neljän maanosan mestaruuden 2010 ja juniorimaailmanmestaruuden vuosina 2008 ja 2009. Pyeongchangin olympialaisissa 2018 hän saavutti pronssia joukkuekilpailussa. Rippon on MM-kilpailuissa sijoittunut kuudenneksi vuosina 2010 ja 2016, kahdeksanneksi vuonna 2015 sekä 13:nneksi vuonna 2012. Hän voitti Yhdysvaltain-mestaruuden aikuisten sarjassa vuonna 2016 ja juniorien sarjassa vuonna 2008. ==Yksityiselämä== Rippon on homoseksuaali ja hän on ensimmäinen sen avoimesti tunnustanut yhdysvaltalainen olympiamitalisti. Hän tapasi suomalaisen kiinteistönvälittäjän Jussi-Pekka Kajaalan vuonna 2018, he kihlautuivat alkuvuodesta 2021 ja avioituivat uudenvuodenaattona 2021. Vuonna 2019 Rippon voitti Yhdysvaltain Tanssii tähtien kanssa -kilpailun ja sittemmin hän on toiminut kyseisessä ohjelmassa myös tuomarina. == Lähteet == == Aiheesta muualla == Luokka:Yhdysvaltalaiset taitoluistelijat Luokka:Yhdysvaltalaiset olympiamitalistit Luokka:Vuonna 1989 syntyneet Luokka:Elävät henkilöt
The Ultimate Fling

”The Ultimate Fling” on ensimmäinen single suomalaisen rockyhtyeen Poets of the Fallin albumilta Revolution Roulette. Se julkaistiin Suomessa 26. maaliskuuta 2008. Levyltä löytyy kolme eri versiota kappaleesta ”The Ultimate Fling”. Levyllä on myös livenauhoitus Poets of the Fallin kappaleesta ”Fire”. Se nauhoitettiin Ankkarock-festivaaleilla 5. elokuuta 2007. == Kappaleet == # # # # == Lähteet == * Poets of the Fallin viralliset nettisivut Luokka:Poets of the Fallin kappaleet Luokka:Vuoden 2008 kappaleet
Organik

Organik on Robert Milesin kolmas albumi vuodelta 2001. Se on ensimmäinen itsenäisesti tuotettu ja nauhoitettu albumi Milesin levy-yhtiön vaihtamisen jälkeen. Tyyliltään albumi eroaa täydellisesti kahdesta edeltäneestä. Organikista julkaistiin vuonna 2002 remix-kokoelma Organik remixes. Kaksi kokoelman uudelleen miksauksista ovat päässeet albumille internetissä järjestetyn kilpailun kautta. ==Yleistä== Organikin kappaleet sävellettiin kesällä 1999 Can Maresassa Ibizalla. Vuosina 2000 ja 2001 sitä nauhoitettiin ja miksattiin Lontoossa. ==Kappaleet== ===Organik=== #"TSBOL" – 3:42 #"Separation" – 4:30 #"Paths" – 3:58 #"Wrong" – 5:24 #"It's All Coming Back" – 4:08 #"Pour Te Parler" – 4:19 #"Trance Shapes" – 3:53 #"Connections" – 4:55 #"Release Me" – 7:46 #"Improvisations Part 1" – 7:04 #"Improvisations Part 2" – 5:51 #"Endless" – 8:00 ===Organik remixes=== ; CD 1 #"Paths (FSOL Cosmic Jukebox mix)" – 3:54 #"Wrong (Alexkid May B mix)" – 4:20 #"Pour Te Parler (Riton Re-rub mix)" – 4:10 #"Release Me (Da Lata El Duderino mix)" – 5:35 #"Pour Te Parler (Kuzu mix)" – 4:20 #"Pour Te Parler (Fissure mix)" – 4:59 #"Paths (KV5 mix)" – 3:37 ; CD 2 #"It's All Coming Back (Chamber mix)" – 5:45 #"Separation (2nd Gen mix)" – 3:39 #"Connections (PunkA fro The Hackney Drive- By mix)" #"Improvisations Part 2 (Si Begg S.I. Futures mix)" – 4:39 #"Improvisations Part 2 (The Fabrics mix)" – 7:47 #"Paths (Robert Miles Salted mix)" – 6:02 #"Bhairav (Robert Miles featuring Amelia Cuni)" – 7:38 == Tekijät == Kaikki sävellykset ja sovitukset Robert Miles, paitsi kappale ”Paths” sävellys ja sovitus Robert Miles ja Smoke City (Nina Miranda, Marc Brown, Chris Franck). Jousisovitukset Nick Ingman. Muusikot * Robert Miles – kosketinsoittimet, ohjelmointi * Paul Falloon – basso * Nitin Sawhney – sähkökitara, nylonkielinen kitara * Bill Laswell – nauhaton basso * Gianni Trevisan – sähkökitara * Taylor Made – akustinen basso * Trilok Gurtu – rummut, lyömäsoittimet, tabla * Marque Gilmore – rummut * Nina Miranda – laulu * Dhruba Ghosh – sarangi * The London Session Orchestra – jouset Luokka:Vuoden 2001 albumit Luokka:Robert Milesin albumit
Polydoros

Polydoros (, ) voi viitata seuraaviin: * Polydoros, kreikkalaisessa mytologiassa Theban kuningas ja Kadmoksen ja Harmonian poika. * Polydoros, kreikkalaisessa mytologiassa kuningas Priamoksen ja Hekaben nuorin poika. * Polydoros, kreikkalaisessa mytologiassa Hippomedonin poika ja yksi epigoneista, jotka hyökkäsivät Thebaan kostaakseen isiensä, seitsemän Thebaa vastaan, surman näiden yritettyä samaa aiemmin.Pausanias, Periegesis tes Hellados ('Kreikan kuvaus') 2.20.5 (engl. käännös) * Polydoros, Spartan kuningas n. 700–665 eaa. * Polydoros, yksi kolmesta kuvanveistäjästä, jotka tekivät Laokoon-ryhmän eli Laokoonia ja hänen poikiaan esittävän veistoksen.Plinius vanhempi, Naturalis historia xxxvi.4 (engl. käännös) == Lähteet == Luokka:Kreikkalainen mytologia
Jukka Jurvelin

Jukka Jurvelin (s. 1957, Mikkeli) on Kuopion yliopiston lääketieteellisen fysiikan ja tekniikan professori. Jurvelin toimii Kuopion yliopiston Luonnontieteiden ja metsätieteiden tiedekunnan dekaanina. Tätä ennen hän on toiminut vuonna 2008 Kuopion yliopiston vararehtorina. == Lähteet == Luokka:Kuopion yliopiston professorit Luokka:Vuonna 1957 syntyneet Luokka:Elävät henkilöt Luokka:Suomalaiset professorit
Teuvo Pakkalan koulu

Teuvo Pakkalan koulu on yksi Oulun kaupungin ylläpitämistä 1.-6\. luokkien peruskouluista. Se on nimetty oululaisen kirjailijan, Teuvo Pakkalan mukaan. Koulu sijaitsee Raksilan kaupunginosassa lähellä urheilukeskusta, jossa sijaitsevat Oulun jäähalli, Raksilan pesäpallostadion, Ouluhalli sekä Oulun uimahalli. Koulun rakentaminen aloitettiin jo vuonna 1947, mutta rakennustarvikkeiden puutteen vuoksi työt jouduttiin keskeyttämään useita kertoja. Teuvo Pakkalan kansakouluksi nimetty kansakoulurakennus valmistui syksyllä 1950. Rakennuksen on suunnitellut arkkitehti Martti Heikura. Peruskoulu-uudistuksessa 1970-luvulla koulun nimi muutettiin Teuvo Pakkalan kouluksi. Koulussa toimivat musiikkiluokat 3.-6\. luokilla, joille otetaan oppilaita koko kaupungin alueelta. Syyslukukauden 2016 alussa koulussa oli 290 oppilasta ja 11 perusopetusryhmää. Rehtorina toimii Jari Kestilä. Koulun vanhempaintoimikunta on nimetty Stiiknafuulia-seuraksi Teuvo Pakkalan novellin mukaan. Koulun kellarikerroksessa toimi Oulun kaupunginkirjaston sivukirjasto, Karjasillan sivukirjasto, vuosina 1951–1960. Sivukirjasto oli Oulun ensimmäinen. Teuvo Pakkalan koulun kooltaan noin 235 × 510 senttimetriä oleva vuonna 1959 tehty seinämaalaus Leirielämää on taidemaalari ja taidegraafikko Olli Seppäsen (1921-1968) käsialaa. == Lähteet == ==Aiheesta muualla== * Teuvo Pakkalan koulun kotisivu Luokka:Oulun peruskoulut Luokka:Raksila
Katri Vehviläinen-Julkunen

Katri Maria Vehviläinen-Julkunen (s. 19. heinäkuuta 1957 Suonenjoki) on suomalainen sairaanhoitaja ja terveydenhuollon tohtori, joka työskentelee Itä- Suomen yliopiston hoitotieteen professorina ja Kuopion yliopistollisen sairaalan ylihoitajana. Hän on ollut myös joukkotiedotusvälineiden haastateltavana hoitajien työhön ja hoitotieteen koulutukseen liittyvistä aiheista. Vehviläinen-Julkunen tuli ylioppilaaksi Suonenjoen lukiosta 1976. Hän valmistui sairaanhoitajaksi 1979. Kuopion yliopistosta hän valmistui terveydenhuollon maisteriksi (1983), lisensiaatiksi (1986) ja edelleen tohtoriksi (1990). Hänen hoitotieteen alaan kuuluva väitöskirjansa (1990) oli otsikoitu Nursing in child health care : maintaining awareness of the child's development and care. Vehviläinen-Julkunen opiskeli myös muissa Pohjoismaissa, Yhdysvalloissa ja Kanadassa. Työuransa Vehviläinen-Julkunen aloitti vuonna 1977. Vuoteen 1983 saakka hän toimi sairaanhoitajan, kätilön tai vastaavan tehtävissä osin yliopistossa samojen kuukausien aikana opiskellen. Hän työskenteli Kuopion yliopiston assistenttina tai amanuenssina (1983–1987), yliassistenttina (1987–1989) ja lehtorina (1989–1995). Hän toimi apulaisprofessorin sekä professorin viroissa eri otteissa. Varsinainen hoitotieteen professori hän on ollut vuodesta 1995 lähtien. Hän on toiminut hoitotieteen laitoksen johtajana ja yhteiskuntatieteellisen tiedekunnan tutkimuksesta vastaavana varadekaanina. Yliopiston vararehtorina hän oli vuosina 1998–2003 ja 2008–2009. Vehviläinen-Julkusen yli 400 nimikettä käsittävä julkaisuluettelo sisältää muun muassa kansainvälisiä tieteellisiä julkaisuja sekä oppikirjoja. == Lähteet == Luokka:Itä-Suomen yliopiston professorit Luokka:Kuopion yliopiston professorit Luokka:Vuonna 1957 syntyneet Luokka:Elävät henkilöt Luokka:Suomalaiset professorit
Molotovin leipäkori

Molotovin leipäkori, viralliselta neuvostoliittolaiselta nimeltään RRAB-3, oli rypälepommi, jota Neuvostoliitto käytti ensimmäisen kerran talvisodassa Suomen kaupunkien pommituksissa. Eräs ensimmäisiä dokumentoituja kertoja oli Viipurin tuhoisa palopommitus 10. helmikuuta 1940, tuhopolttolauantai. Pommi sisälsi kymmeniä pienempiä palopommeja. Kärjessä oleva turbiini toimii voimanlähteenä pyöriessään pommin pudotessa: mekanismi avaa pommin kyljet ja laukaisee pienemmät pommit ulospäin jousien avulla. Takaosan suuret siivekkeet saavat pommin pyörimään pudotessaan, mikä levittää räjähteet laajalle alueelle. Eräiden lähteiden mukaan pommi sisälsi myös suuremman, tavanomaisen räjähdepommin. Tunnetumman nimensä pommi sai Vjatšeslav Molotovin vuonna 1939 pitämän radiopuheen ansiosta: Molotov väitti, että Neuvostoliitto ei pommita Suomea, vaan pudottaa lentokoneista ruokaa suomalaisille. Vastauksena suomalaiset nimesivät polttopullot ”Molotovin cocktaileiksi”. == Katso myös == * Helsingin suurpommitukset == Aiheesta muualla == * "Big Russian Bomb Holds Sixty Little Ones", Popular Mechanics, 1940 luokka:Kuorma-ammukset luokka:Talvisodan aseet
Mistral (tuuli)

Mistral-tuuli Ranskassa on luja ja kylmä, usein kuiva tuuli, joka puhaltaa pohjoisesta tai luoteesta pitkin Rhônen laaksoa Välimerelle asti. Sitä havaitaan ympäri vuoden, mutta useimmin talvella ja keväällä. Se on katabaattinen tuuli.Understanding weather BBC Mistral on osasyynä siihen, että Provencessa on aurinkoisempaa kuin muualla Ranskassa. == Lähteet == == Aiheesta muualla == Luokka:Ranskan maantiede Luokka:Tuulet bs:Maestral cs:Maestral sl:Maestral sh:Maestral
Dream house

Dream house (tunnetaan myös nimellä dream trance) oli lyhytikäinen tanssimusiikin suuntaus. Suurimmillaan dream housen suosio oli vuosien 1995 ja 1997 välillä. Sen erityispiirre oli melodian tärkeys, usein varsin unenomainen tunnelma. Dream house -kappaleissa käytettiin useimmiten pianoa, sekä joskus viulua tai saksofonia. Nykyään soittimena käytetään lähinnä syntetisaattoria. == Tunnettuja kappaleita == Robert Miles toi dream trancen suuren yleisön tietoisuuteen kappaleella ”Children”. Milesin debyyttialbumia Dreamland pidetään kaikkien dream house -albumien ikonina. *Nylon Moon (artisti) - Sky Plus *Zhi-Vago - Celebrate the love *Pianonegro - In Africa *DJ Dado - Metropolis The Legend of Babel *DJ Dado - X-Files *W. P. Alex Remark - Pyramids of Giza *Roland Brandt - Moon’s Waterfalls *Antico - Dreamer *Daniele Gas - Space Ocean *BBE - Seven Days and One Week *Amber - Sexual (Plasma remix) *Paul Van Dyk - For An Angel Nykypäivän progressiivisessa trancessa on jonkin verran yhtäläisyyksiä dream houseen. Luokka:House Luokka:Elektronisen tanssimusiikin tyylilajit
The Final Countdown (albumi)

The Final Countdown on vuonna 1986 julkaistu ruotsalaisen Europe-yhtyeen menestynein albumi. Albumin suurin hitti on nimikkokappale "The Final Countdown". Albumilta nousi muitakin suuria hittejä kuten: "Rock the Night" ja "Carrie". Levy sai hyvät arvosanat kriitikoilta ja levy on myös Europen myydyin. Tällä levyllään Europe tuli maailmankuuluisuuten ja teki läpimurtonsa. Levyltä julkaistiin viisi singleä, jotka ovat: "The Final Countdown", "Rock the Night", "Carrie", "Cherokee" ja "Love Chaser". == Kappaleet == #"The Final Countdown" (Joey Tempest) – 5:11 #"Rock the Night" (Tempest) – 4:03 #"Carrie" (Tempest, Mic Michaeli) – 4:30 #"Danger on the Track" (Tempest) – 3:45 #"Ninja" (Tempest) – 3:46 #"Cherokee" (Tempest) – 4:13 #"Time Has Come" (Tempest) – 4:01 #"Heart of Stone" (Tempest) – 3:46 #"On the Loose" (Tempest) – 3:08 #"Love Chaser" (Tempest) – 3:27 == Kokoonpano == *Joey Tempest – laulu *John Norum – kitara *John Levén – bassokitara *Mic Michaeli – kosketinsoittimet *Ian Haugland – rummut Luokka:Vuoden 1986 albumit Luokka:Europen albumit
Mark Kurlansky

pienoiskuva|Mark Kurlansky Mark Kurlansky (s. 7. joulukuuta 1948 Hartford, Connecticut) on yhdysvaltalainen toimittaja ja tietokirjailija.like.fi, Kurlansky, Mark Suola: eräs maailmanhistoria == Kirjat == === Suomeksi === * Suola - Eräs maailmanhistoria (Like, 2007) * 1968 - Vuosi joka vavahdutti maailmaa (Like, 2008) ISBN 978-952-01-0103-9 ==Lähteet== Luokka:Yhdysvaltalaiset toimittajat Luokka:Yhdysvaltalaiset tietokirjailijat Luokka:Vuonna 1948 syntyneet Luokka:Elävät henkilöt
Caleb Deschanel

Joseph Caleb Deschanel (s. 21. syyskuuta 1944) on yhdysvaltalainen elokuvaaja. == Elämä == Deschanel syntyi Philadelphiassa Pennsylvaniassa yhdysvaltalaiselle äidille ja ranskalaiselle isälle, jotka kasvattivat hänet kveekariksi. Hän opiskeli Johns Hopkinsin yliopistoa, Etelä-Kalifornian yliopiston elokuvakoulussa ja AFI Conservatoryssa. Deschanel meni vuonna 1972 naimisiin näyttelijä Mary Jo Weirin kanssa. Parin tyttäret, Emily (s. 1976) ja Zooey (s. 1980), ovat molemmat näyttelijöitä. == Ura == Deschanel on ollut viidesti ehdolla Oscar-palkinnon saajaksi (1984, 1985, 1997, 2001, 2005). Ehdokkuudet tulivat työstä elokuvissa Valiojoukko (1983), Voittajan paluu (1984), Tyttö ja villihanhet (1996), Patriot (2000) ja The Passion of the Christ (2004). Deschanel sai Patriotista American Society of Cinematographersin palkinnon. Deschanelin vähemmän tunnetulta uralta elokuvaohjaajana ovat syntyneet Kahlekuningas (1982) ja Crusoe – Etelämeren seikkailija (1988). == Aiheesta muualla == * Luokka:Yhdysvaltalaiset elokuvaajat Luokka:Yhdysvaltalaiset elokuvaohjaajat Luokka:Vuonna 1944 syntyneet Luokka:Elävät henkilöt